ہلک ہوگن

**ہلک ہوگن** (اصل نام: **ٹیری جین بولیا**؛ 11 اگست 1953ء – 24 جولائی 2025ء) مشہور امریکی پیشہ ور پہلوان تھے جنھیں ان کے اکھاڑے کے نام  سے جانا جاتا ہے۔ وہ اپنی رنگ برنگی شخصیت، جسامت، گھوڑے کی نعل نما سنہری مونچھوں اور سر کے رومال کے لیے مشہور تھے۔ ہلک ہوگن کو دنیا بھر میں سب سے زیادہ پہچانا جانے والا پہلوان مانا جاتا تھا خاص طور پر 1980ء کی دہائی میں وہ مقبولیت کی معراج پر تھے اور انھیں تاریخ کے عظیم ترین پیشہ ور پہلوانوں میں شمار کیا جاتا ہے۔

ہوگن نے اپنی پیشہ ورانہ کشتی کا آغاز 1977ء میں کیا مگر عالمی شہرت اس وقت نصیب ہوئی جب انھوں نے دسمبر 1983ء میں ورلڈ ریسلنگ فیڈریشن (ڈبلیو ڈبلیو ایف، موجودہ ڈبلیو ڈبلیو ای) کے ساتھ معاہدہ کیا۔ ان کی ہر امریکی کی دل عزیز ہیرو شخصیت نے 1980ء کی دہائی میں پیشہ ورانہ کُشتی کے عروج کی راہ ہموار کی اور وہ ریسل مینیا کے ابتدائی نو میں سے آٹھ (1، 2، 3، 5، 6، 7، 8 اور 9) ایڈیشنوں کے مرکزی مقابلے میں جلوہ گر ہوئے۔ ہوگن  اور اس کے اِسپن آف  میں بھی باقاعدہ طور پر مرکزی حیثیت رکھتے تھے۔ اپنے ابتدائی دور میں وہ پانچ مرتبہ ڈبلیو ڈبلیو ایف فاتح (چیمپئن) بنے جن میں سے اُن کی 1،474 دنوں پر محیط بادشاہی ریسل مینیا دور کی طویل ترین حکمرانی سمجھی جاتی ہے۔ وہ پہلے پہلوان تھے جنھوں نے لگاتار دو  مقابلے جیتے، یعنی 1990ء اور 1991ء میں۔ 5 فروری 1988ء کو ڈبلیو ڈبلیو ایف  میں اُن کا مقابلہ آندرے دی جائنٹ سے ہوا جو اب تک امریکی ٹیلی ویژن پر پہلوانی (ریسلنگ) کی تاریخ میں سب سے زیادہ دیکھا جانے والا مقابلہ ہے جسے 15.2 نیلسن ٹی وی ریٹنگ اور 3 کروڑ 30 لاکھ ناظرین نے دیکھا۔

1993ء میں ہوگن نے فلم اور ٹیلی وژن میں قدم جمانے کے لیے ڈبلیو ڈبلیو ایف کو خیر باد کہہ دیا۔ مگر وہ دوبارہ رنگ میں واپس آئے جب انھوں نے حریف تنظیم ورلڈ چیمپئن شپ ریسلنگ (ڈبلیو سی ڈبلیو) کے ساتھ 1994ء میں معاہدہ کیا۔ وہاں انھوں نے ڈبلیو سی ڈبلیو ورلڈ ہیوی ویٹ چیمپئن شپ چھ مرتبہ جیتی اور اس فتح کو طویل مدت تک اپنے نام کرنے کا ریکارڈ بھی قائم کیا۔ 1996ء میں انھوں نے بطور  ایک منفی کردار، اپنا نیا تشخص اختیار کیا اور مشہور گروپ نیو ورلڈ آرڈر (nWo) کی قیادت کی۔ اس تبدیلی کے نتیجے میں وہ ”منڈے نائٹ وار“ کے دوران مرکزی شخصیت بن گئے جو پروفیشنل ریسلنگ کی مقبولیت کا نیا عہدِ عروج تھا۔ ہوگن نے ڈبلیو سی ڈبلیو کے سالانہ سب سے بڑے ایونٹ اسٹارکَیڈ میں تین بار (1994ء، 1996ء اور 1997ء میں) مرکزی مقابلہ لڑا جن میں 1997ء کا مقابلہ ڈبلیو سی ڈبلیو کی تاریخ کا سب سے زیادہ منافع بخش پے پر ویو (pay-per-view) ایونٹ ثابت ہوا۔

ہوگن 2002ء میں ڈبلیو ڈبلیو ایف میں واپس تشریف لائے۔ اس سے ایک سال پہلے ڈبلیو ڈبلیو ایف نے ڈبلیو سی ڈبلیو کو خرید لیا تھا۔ واپسی کے بعد ہوگن نے ڈبلیو ڈبلیو ایف کا سب سے بڑا ٹائٹل یعنی  جیتا۔ یہ ان کی چھٹی بار یہ چیمپئن شپ جیتنے کا موقع تھا، جو اُس وقت تک کا ریکارڈ برابر کرنے والا کارنامہ تھا (یعنی اور بھی کچھ پہلوانوں نے چھ بار جیتی تھی)۔ پھر 2003ء میں وہ ڈبلیو ڈبلیو ایف (جو بعد میں ڈبلیو ڈبلیو ای کہلایا) سے چلے گئے۔ 2005ء میں انھیں ڈبلیو ڈبلیو ای ہال آف فیم میں شامل کیا گیا اور 2020ء میں nWo کے رکن کی حیثیت سے دوسری بار ہال آف فیم میں شامل ہوئے۔ ہوگن نے امریکن ریسلنگ ایسوسی ایشن (اے ڈبلیو اے) کے لیے بھی مقابلے کیے جہاں وہ 1883ء میں پہلے اے ڈبلیو اے سپر سنڈے نامی کلوزڈ سرکِٹ سُپر کارڈ کے مرکزی مقابلے میں شریک ہوئے۔ اس کے علاوہ انھوں نے نیو جاپان پرو ریسلنگ (این جے پی ڈبلیو) میں بھی حصہ لیا جہاں وہ آئی ڈبلیو جی پی ہیوی ویٹ چیمپئن شپ کے ابتدائی فاتح بنے۔ مزید یہ کہ وہ ٹوٹل نان اسٹاپ ایکشن ریسلنگ (ٹی این اے) کا بھی حصہ رہے۔

پہلوانی کے دوران اور اس کے بعد ہوگن نے اداکاری کے میدان میں بھی کافی کام کیا۔ ان کی اداکاری کے سفر کا آغاز 1982ء کی اسپورٹس ڈراما فلم  سے ہوا جس میں انھوں نے ایک پہلوان کا کردار نبھایا۔ بعد میں وہ کئی فلموں میں مرکزی کردار میں نظر آئے جن میں ،  اور  شامل ہیں۔ انھوں نے تین ٹیلی ویژن پروگراموں ،  اور  میں بھی کام کیا۔ اس کے علاوہ وہ رائٹ گارڈ نامی ڈیؤڈرنٹ کے اشتہارات میں بھی نظر آئے اور 2011ء کے ویڈیو گیم  میں بھی ان کا کردار تھا۔ ہوگن ایک میوزک بینڈ  کے مرکزی گلوکار بھی رہے جس کا واحد البم  تھا۔ یہ البم 1995ء میں بِل بورڈ نامی میگزین کے ٹاپ کِڈ آڈیو چارٹ میں نمبر 12 تک پہنچا تھا۔

## ابتدائی زندگی
ہوگن 11 اگست 1953ء کو آگسٹا، جارجیا میں پیدا ہوئے۔ ان کے والد پیٹرو  بولیا (6 دسمبر 1913ء – 18 دسمبر 2001ء) تعمیرات کے ٹھیکیدار تھے جبکہ والدہ، رُتھ وی۔ (1922ء – 1 جنوری 2011ء)، گھریلو خاتون اور رقص کی معلمہ تھیں۔ ہوگن کا نسب اطالوی، پانامائی، اسکاچستانی اور فرانسیسی تھا۔ ان کے دادا جن کا نام بھی پیٹرو تھا، 1886ء میں اٹلی کے علاقہ پیعیمونتے کے صوبہ ویرچیلی کے شہر سیلیانو میں پیدا ہوئے تھے۔ ہوگن کے ایک بڑے بھائی ایلن (1947ء–1986ء) تھے، جو 38 سال کی عمر میں منشیات کے زیادہ استعمال سے فوت ہو گئے۔ جب ہوگن ڈیڑھ سال کے تھے تو ان کا خاندان پورٹ ٹامپا، فلوریڈا منتقل ہو گیا۔ بچپن میں وہ لٹل لیگ بیس بال کے ایک پِچر تھے۔ ہوگن نے رابنسن ہائی اسکول میں تعلیم حاصل کی۔ سولہ سال کی عمر میں انھوں نے پیشہ ورانہ کشتی دیکھنا شروع کی۔ ہائی اسکول کے دوران وہ ڈسٹی روڈز کو بہت پسند کرتے تھے اور وہ باقاعدگی سے ٹامپا اسپورٹاٹوریم میں ہونے والے ریسلنگ مقابلے دیکھنے جایا کرتے تھے۔ انھی مقابلوں میں انھوں نے پہلی بار بلی گراہم کو دیکھا اور ان کی  جسمانی ساخت نے ہوگن کو موہ لیا اور وہ ان جیسا بننے کی خواہش رکھنے لگے۔

ہوگن ایک موسیقار بھی تھے اور انھوں نے تقریباً دس سال تک فلوریڈا کی کئی راک بینڈوں میں فریٹ لیس باس گٹار بجایا۔ بعد میں وہ ہلزبورو کمیونٹی کالج اور یونیورسٹی آف ساؤتھ فلوریڈا میں داخل ہوئے۔ تاہم موسیقی کے شوق نے ان کی تعلیمی سرگرمیوں میں خلل ڈالا جس کے باعث انھوں نے یونیورسٹی سے تعلیم ترک کردی۔ 1976ء میں انھوں نے دو مقامی موسیقاروں کے ساتھ مل کر ایک بینڈ  بنایا جو جلد ہی ٹامپا بے کے علاقے میں مقبول ہو گیا۔ فارغ وقت میں ہوگن ہیکٹرز جم میں ورزش کیا کرتے جہاں انھوں نے باقاعدہ وزن اٹھانا شروع کیا۔ فلوریڈا کے علاقائی ریسلنگ مقابلوں میں حصہ لینے والے کئی پہلوان ان بار میں آتے تھے جہاں Ruckus پرفارم کرتا تھا۔ انھی میں جیک اور جیرالڈ بریسکو بھی شامل تھے جو ایک ٹیگ ٹیم کے طور پر فلوریڈا میں ریسلنگ کرتے تھے۔

ہوگن کی جسامت سے متاثر ہو کر بریسکو برادران نے چیمپئن شپ ریسلنگ فرام فلوریڈا (سی ڈبلیو ایف) کے تربیت دہندہ ہیرو ماتسودا سے کہا کہ وہ ہوگن کو تربیت کے لیے ممکنہ امیدوار کے طور پر دیکھیں۔ 1976ء میں انھوں نے ہوگن کو ریسلنگ آزمانے کی پیشکش کی جسے ہوگن نے آخرکار قبول کر لیا۔ ابتدا میں سی ڈبلیو ایف کے پروموٹر ایڈی گراہم کے بیٹے مائیک گراہم نے ہوگن کو اکھاڑے (رِنگ) میں آنے کی اجازت دینے سے انکار کر دیا کیونکہ اسکول کے زمانے میں ان دونوں کے درمیان تعلقات کشیدہ تھے۔ تاہم جب ہوگن نے  ترک کر دیا اور شہر میں لوگوں سے کہنا شروع کیا کہ وہ پہلوان بننے جا رہے ہیں تو گراہم نے بالآخر بریسکو برادران کی درخواست مان لی۔ تربیت کے پہلے ہی مرحلے میں ماتسودا نے ہوگن کی ٹانگ توڑ دی۔ 10 ہفتے شفا یابی میں گزارنے کے بعد ہوگن دوبارہ تربیت کے لیے لوٹے اور جب ماتسودا نے دوبارہ ٹانگ توڑنے کی کوشش کی تو ہوگن نے دفاع میں اسے جکڑ لیا۔

## حوالہ جات

زمرہ:آگسٹا، جارجیا کے کھلاڑی
زمرہ:آگسٹا، جارجیا کے مصنفین
زمرہ:آگسٹا، جارجیا کے موسیقار
زمرہ:اکیسویں صدی کی امریکی کاروباری شخصیات
زمرہ:اکیسویں صدی کی امریکی مرد موسیقار
زمرہ:اکیسویں صدی کے امریکی مرد اداکار
زمرہ:اکیسویں صدی کے امریکی مرد مصنفین
زمرہ:امریکی آپ بیتی نگار
زمرہ:امریکی راک گلوکار
زمرہ:امریکی راک نغمہ نگار
زمرہ:امریکی ریئلٹی ٹیلی ویژن سیریز کے شرکا
زمرہ:امریکی ریڈیو شخصیات
زمرہ:امریکی غنائی شعرا
زمرہ:امریکی مرد پاپ گلوکار
زمرہ:امریکی مرد پیشہ ورانہ پہلوان
زمرہ:امریکی مرد ٹیلی ویژن اداکار
زمرہ:امریکی مرد ریپر
زمرہ:امریکی مرد صوتی اداکار
زمرہ:امریکی مرد غیر افسانوی مصنفین
زمرہ:امریکی مرد فلمی اداکار
زمرہ:امریکی مرد گٹار نواز
زمرہ:امریکی مسیحی
زمرہ:بیسویں صدی کی امریکی کاروباری شخصیات
زمرہ:بیسویں صدی کے امریکی مرد اداکار
زمرہ:بیسویں صدی کے امریکی مرد گلوکار
زمرہ:ٹیمپا، فلوریڈا کی کاروباری شخصیات
زمرہ:ٹیمپا، فلوریڈا کے مرد اداکار
زمرہ:ٹیمپا، فلوریڈا کے مصنفین
زمرہ:ٹیمپا، فلوریڈا کے موسیقار
زمرہ:جارجیا (امریکی ریاست) کی کاروباری شخصیات
زمرہ:جارجیا (امریکی ریاست) کے پیشہ ور پہلوان
زمرہ:جارجیا (امریکی ریاست) کے ٹیلی وژن پروڈیوسرز
زمرہ:جارجیا (امریکی ریاست) کے ریکارڈ پروڈیوسر
زمرہ:جارجیا (امریکی ریاست) کے مرد اداکار
زمرہ:حالیہ وفیات
زمرہ:ڈبلیو ڈبلیو ای چیمپئن
زمرہ:سکاٹش نژاد امریکی شخصیات
زمرہ:فرانسیسی نژاد امریکی شخصیات
زمرہ:فلوریڈا کے ٹیلی وژن پروڈیوسرز
زمرہ:فلوریڈا کے ریکارڈ پروڈیوسر
زمرہ:کلیئرواٹر، فلوریڈا کے کھلاڑی
زمرہ:میامی کی کاروباری شخصیات
زمرہ:میامی کے مرد اداکار
زمرہ:میامی کے مصنفین
زمرہ:میامی کے موسیقار
زمرہ:یونیورسٹی آف ساؤتھ فلوریڈا کے فضلا
زمرہ:1953ء کی پیدائشیں
زمرہ:2025ء کی وفیات
زمرہ:اکیسویں صدی کے مرد پیشہ ور پہلوان